open-index/open-wikipedia-markdown huggingface dataset:
Batzra

**Batzra** (hebraisk skrift בָּצְרָה) er ein moshav sentralt i Israel. Han ligg på Sharonsletta nær Ra'anana. I 1947 hadde han eit folketal på 80. Han ligg i Hof HaSharon regionale kommune og hadde 1213 innbyggjarar i 2019.

Moshaven vart grunnlagd i 1946 av demobiliserte soldatar som hadde fått teknisk opplæring i den britiske hæren. Han vart kalla opp etter Basra i Irak, der eininga hadde va stasjonert ei stund under andre verdskrigen.

Batzra vart bygd på land nord for den palestinske landsbyen Tabsur, som vart avfolka i april 1948.

## Kjelder

**Denne artikkelen bygger på «[[:en:Batzra|Batzra]]» frå ,  den 3. september 2015.* 
*** oppgav desse kjeldene: *
*
*Jewish National Fund. (1949). *Jødiske landsbyar i Israel*. Jerusalem: Jewish National Fund.
Beit Yehoshua

**Beit Yehoshua** (hebraisk skrift בֵּית יְהוֹשֻעַ, tyder 'Yehoshua-huset') er ein moshav sentralt i Israel. Han ligg på kystsletta nær Netanya og høyrer til Hof HaSharon regionale kommune. I 2006 hadde han 784 innbyggjarar.

Landsbyen vart grunnlagd som ein kibbutz den 17. august 1938 av ein garin frå Bnei Akiva og haNoar Hatzioni, som ein del av tårn og palisade-busetjingsprosjektet. I følgje Jewish National Fund var dei første nybyggjarane ortodokse og dreiv med omfattande gardsrbruk og sitrusdyrking.   Han vart kalla opp etter Yehoshua Tahon (eller Josva Thon), ein  galisisk sionistleiar.

I 1947 hadde han eit folketal på kring 150.

I 1950 vart han ein *[[moshav shitufi]]*, og seinare ein *moshav ovdim* (ei meir vanleg form for *moshav*.)

Beit Yehoshua jernbanestasjon ligg like ved moshaven.

## Kjelder

**Denne artikkelen bygger på «[[:en:Beit Yehoshua|Beit Yehoshua]]» frå ,  den 3. september 2015.* 
*** oppgav desse kjeldene:*
Neve Hadassah

**Neve Hadassah** (hebraisk skrift נְוֵה הֲדַסָּה, tyder Hadassah-bustaden) er ein ungdomslandsby sentralt i Israel. Han ligg på Sharonsletta nær Netanya og Tel Yitzhak og høyrer til Hof HaSharon regionale kommune. I 2006 hadde han 668 innbyggjarar.

Landsbyen vart grunnlagd i 1949 av Tel Yitzhak, Yesodot, Unge Aliyah og Hadassah. Han består av ein kostskule og ein skule for elevar frå 7. til 12. klasse. Skulen har teke i mot elevar som har vore immigrantar frå Latin-Amerika, det tidlegare Sovjetunionen og Frankrike.

## Kjelder

**Denne artikkelen bygger på «[[:en:Neve Hadassah|Neve Hadassah]]» frå ,  den 3. september 2015.* 
*** oppgav desse kjeldene:*
Lev HaSharon regionale kommune

**Lev HaSharon regionale kommune** (hebraisk skrift מועצה אזורית לב השרון, *Mo'atza Azorit Lev HaSharon*, tyder Hjarte av Sharon regionale kommune) er ein regional kommune i Sentral-Israel i Israel. Kommunen vart grunnlagd i 1984 då Hadar HaSharon og Nord-Sharon regional kommune vart slått saman, og dekkjer 18 landsbyar over eit område på 57 kvadratkilometer og eit folketal på 13&nbsp;600.

Han grensar til Heferdalen regionale kommune og Pardesiya i nord, Qalansawe, Tira og Vestbreidda i aust, Drom HaSharon regionale kommune i sør og Even Yehuda og Netanya i vest. Fram til 1997 omfatta han òg Tzoran, som no er ein lokal kommune.

## Busetnader
***Moshavar**
**Azri'el · Bnei Dror · Ein Sarid · Ein Vered · Geulim · Herut · Kfar Hess · Kfar Yabetz · Mishmeret · Nitzanei Oz · Nordia · Porat ·  · Tnuvot · Tzur Moshe · Yanuv
***Fellesbusetnader**
**Ganot Hadar · Ye'af
***Andre landsbyar**
**Kfar Avoda

## Venskapsbyar
Lev HaSharon region er venskapsby med: 
* Tczew *(sidan 1997)*
* Witten *(sidan 1979)*

## Kjelder

## Bakgrunnsstoff
*Offisiell nettstad
Azri'el

**Azri'el** (hebraisk skrift עַזְרִיאֵל) er ein religiøs moshav sentralt i Israel. Han ligg nær Tel Mond og høyrer til Lev HaSharon regionale kommune. I 2011 hadde han 707 innbyggjarar.

Moshaven vart grunnlagd i 1951 av immigrantar frå Jemen. Han er kalla opp etter Azriel Hildesheimer, ein grunnleggjar av moderne ortodoks jødedom.

I 2006 var moshaven ferdig med utvidingsplanen sin og omfatta no 35 nye familiar.

## Kjelder

**Denne artikkelen bygger på «[[:en:Azri&#39;el|Azri&#39;el]]» frå ,  den 3. september 2015.* 
*** oppgav desse kjeldene:*
Bnei Dror

**Bnei Dror** (hebraisk skrift בְּנֵי דְּרוֹר, tyder Søner av fridom) er ein moshav shitufi sentralt i Israel. Han ligg nær Netanya og dekkjer 3&nbsp;200 mål og høyrer til Lev HaSharon regionale kommune. I 2007 var folketalet 1&nbsp;200.

Landsbyen vart grunnlagd den  12. mai 1946 by demobiliserte soldatar frå den britiske hæren som hadde kjempa i Nord-Afrika og Italia under andre verdskrigen og hadde først fått ideen om å opprette ein moshav i 1941. Namnet symboliserer grunnleggjarane sitt ønske om eit fritt liv.

## Kjelder

**Denne artikkelen bygger på «[[:en:Bnei Dror|Bnei Dror]]» frå ,  den 3. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Ein Sarid

**Ein Sarid** (hebraisk skrift עֵין שָׂרִיד, tyder 'Overlevarkjelda') er ein moshav sentralt i Israel. Han ligg på Sharonsletta og høyrer til Lev HaSharon regionale kommune. I 2007 var folketalet 1&nbsp;200.

Landsbyen vart grunnlagd i 1950 som ein ma'abara. Han vart utvida i 1989 og igjen i 1994. Den nye parten vart kalla **Ein Sarid Hadash** (tyder *Ny-Ein Sarid*).

## Kjelder

**Denne artikkelen bygger på «[[:en:Ein Sarid|Ein Sarid]]» frå ,  den 3. september 2015.* 
*** oppgav desse kjeldene:*

## Bakgrunnsstoff
*Offisiell nettstad (hebraisk)
Herut i Israel

**Herut** (hebraisk skrift חֵרוּת, tyder 'Fridom') er ein moshav sentralt i Israel. Han ligg på Sharonsletta nær Tel Mond og høyrer til Lev HaSharon regionale kommune. I 2012 hadde han eit folketal på 1&nbsp;300.

## Historie
Landsbyen vart grunnlagd i 1930 av Herut-sameininga, ein organisasjon av immigrantar som slo seg ned i Palestina under tredje og den fjerde Aliyah. Ein av dei tidlegare jordbruksprodukta var peanøtter.

## Kjelder

**Denne artikkelen bygger på «[[:en:Herut, Israel|Herut, Israel]]» frå ,  den 3. september 2015.* 
*** oppgav desse kjeldene:*

## Bakgrunnsstoff
*Heimeside
Kfar Hess

**Kfar Hess** (hebraisk skrift כְּפַר הֶס, tyder Hess-landsbyen) er ein moshav sentralt i Israel. Han ligg på Sharonsletta søraust for Tel Mond og dekkjer 3,9 kvadratkilometer og høyrer til Lev HaSharon regionale kommune. I 2007 var folketalet 1&nbsp;200.

Landsbyen vart grunnlagd i 1931 som ein del av Dei tusen busetjingane, og i lag med Herut, Ein Vered, Tel Mond og Kfar Ziv, danna han ein del av *Gush Tel Mond* (tyder *Tel Mond-blokka*). Han vart kalla opp etter Moses Hess, ein sekulær, jødisk filosof og ein av grunnleggjarane av sosialismen.

## Bakgrunnsstoff
*Offisiell nettstad
Kfar Yabetz

**Kfar Yavetz** (hebraisk skrift כְּפַר יַעֲבֵץ, tyder 'Yavetz-landsbyen') er ein religiøs moshav sentralt i Israel. Han ligg på Sharonsletta nær Tayibe og høyrer til Lev HaSharon regionale kommune. I 2006 hadde han 494 innbyggjarar.

Landsbyen vart grunnlagd den 10. april 1932 som ein kibbutz. Han vart kalla opp etter rabbi Ze'ev Yavetz, som var med å grunnlegjje Mizrachi-rørsla.

Kibbutzen vart øydelagd i den arabisk-israelske krigen i 1948. Innbyggjarane slo seg ned på ny i Geulei Teiman og landsbyen vart bygd opp på ny som ein moshav i 1951.

Kfar Yavetz ligg i hjartet av Trekanten, nær Wadi Ara-hovudvegen.

Den 7. juli 2003 vart Mazal Afari, ein 65 år gammal innbyggjar i Kfar Yavetz, drepen i heimen sin av sjølvmordsbombar frå Islamsk Jihad. Terroristen gjekk inn i huset hennar og detonerte bomba som han bar i ein bag. Tre av barnebarna hennar vart skadde i åtaket. Huset vart øydelagd i eksplosjonen.

## Kjelder

**Denne artikkelen bygger på «[[:en:Kfar Yabetz|Kfar Yabetz]]» frå ,  den 3. september 2015.* 
*** oppgav desse kjeldene:*
Mishmeret

**Mishmeret** (hebraisk skrift מִשְׁמֶרֶת, tyder 'Stillinga') er ein moshav sentralt i Israel. Han ligg på Sharonsletta nær Netanya og HaSharon-krysset og dekkjer 3&nbsp;800 dekar i høyrer til Lev HaSharon regionale kommune. I 2009 hadde han 972 innbyggjarar.

Landsbyen vart grunnlagd i 1946 av demobiliserte soldatar frå den britiske hæren nær den arabisk landsbyen Miska. Under den arabisk-israelske krigen i 1948 vart samfunnet flytta til Herut, og vart starta opp på ny etter krigen på den noverande staden. Namnet symboliserer motet til dei jødiske soldatane som kjempa med britane om å forsvare landområde frå arabarane.

## Kjelder

**Denne artikkelen bygger på «[[:en:Mishmeret|Mishmeret]]» frå ,  den 3. september 2015.* 
*** oppgav desse kjeldene:*
*
*
Nitzanei Oz

**Nitzanei Oz** (hebraisk skrift נִצָּנֵי עֹז, ניצני עוז, tyder 'Spirer av styrke') er ein moshav sentralt i Israel. Han ligg på Sharonsletta nær Den grøne linja og Tulkarm og høyrer til Lev HaSharon regionale kommune. I 2006 hadde han 811 innbyggjarar.

Landsbyen vart grunnlagd i 1951 som ei Nahal-busetjing, før han vart omgjort til ein sivil moshav i 1958. Sidan han låg nær grensa til Jordan vart han råka av åtaket og infiltreringar av palestinarar fram til seksdagarskrigen i 1967.

## Kjelder

**Denne artikkelen bygger på «[[:en:Nitzanei Oz|Nitzanei Oz]]» frå ,  den 3. september 2015.* 
*** oppgav desse kjeldene:*
Nordia

**Nordia** (hebraisk skrift נוֹרְדִיָּה) er ein moshav shitufi sentralt i Israel. Han ligg på Sharonsletta nær Netanya og HaSharon-krysset og høyrer til Lev HaSharon regionale kommune. I 2007 var folketalet 2&nbsp;100.

Landsbyen vart grunnlagd i 1948 av demobiliserte Irgun- og Betar-soldatar. Grunnleggjarane kom frå to organisasjonar - Margolim frå Kfar Yona og Wajwad frå Mishmar HaYarden. Den nye moshaven er medlem av Mishkei Herut Beitar.

Nordia vart grunnlagd i august 1948 på landområdet til den avfolka palestinske landsbyen kalla Khirbat Bayt Lid.

I 1994 vart det bygd eit nytt nabolag, Neot Nordia.

## Kjelder

**Denne artikkelen bygger på «[[:en:Nordia|Nordia]]» frå ,  den 3. september 2015.*  
 
*
*

## Bakgrunnsstoff
*Offisiell nettstad
Ein Vered

**Ein Vered** (hebraisk skrift עֵין וֶרֶד, tyder 'Rosekjelda') er ein moshav sentralt i Israel. Han ligg på Sharonsletta og høyrer til Lev HaSharon regionale kommune. I 2007 var folketalet 1&nbsp;200.

Ein Vered vart grunnlagd sør på Sharon i 1930 av sørafrikanske jødar på landområde som vart kjøpt av Jewish National Fund. Han var opphavleg eit intensivt jordbrukssamfunn.  I 1947 hadde han 450 innbyggjarar.

## Kjelder

**Denne artikkelen bygger på «[[:en:Ein Vered|Ein Vered]]» frå ,  den 3. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Geulim

**Geulim** (hebraisk skrift גְּאֻלִים, tyder Frigjorte) er ein moshav sentralt i Israel. Han ligg på Sharonsletta nær Netanya og høyrer til Lev HaSharon regionale kommune. I 2006 hadde han 774 innbyggjarar.

## Historie
Geulim vart grunnlagd den 17. november 1938 som ei tårn og palisade-busetjing av immigrantar frå Tyskland, og heitte først **Bnei Geulim** (tyder Søner av dei frigjorte). I 1945 flytta innbyggjarane til Kfar Yedidia, og medlemmar av *Talmon*-organisasjonen av jemenittiske immigrantar slo seg ned i området. Dei endra namnet til **Talmon-Geulim**, og seinare til berre Geulim.

## Kjelder

**Denne artikkelen bygger på «[[:en:Geulim|Geulim]]» frå ,  den 3. september 2015.* 
*** oppgav desse kjeldene:*
Porat

**Porat** (hebraisk skrift פּוֹרָת, tyder 'Frukttre') er ein blandingsmoshav (både religiøse og ikkje-religiøse medlemmar) sentralt i Israel. Han ligg på Sharonsletta mellom Ein Vered og Kfar Yabetz og høyrer til Lev HaSharon regionale kommune. I 2007 var folketalet 1&nbsp;100.

Landsbyen vart grunnlagd i 1950. Namnet er henta frå Første Mosebok 49:22;
Josef er eit ungt **frukttre**, eit ungt **frukttre** ved kjelda; greinene kliv opp etter muren.

## Kjelder

**Denne artikkelen bygger på «[[:en:Porat|Porat]]» frå ,  den 3. september 2015.* 
*** oppgav desse kjeldene:*
Sha'ar Efraim

**Sha'ar Efraim** (hebraisk skrift שַׁעַר אֶפְרַיִם, tyder 'Efraim-porten') er ein moshav sentralt i Israel. Han ligg på Sharonsletta og høyrer til Lev HaSharon regionale kommune. I 2007 var folketalet 1&nbsp;300.

Landsbyen vart grunnlagd i 1953 og namnet kjem av at området var heimstaden til Efraim-stamma.

## Kjelder

**Denne artikkelen bygger på «[[:en:Sha&#39;ar Efraim|Sha&#39;ar Efraim]]» frå ,  den 3. september 2015.* 
*** oppgav desse kjeldene:*
Tnuvot

**Tnuvot** (hebraisk skrift תְּנוּבוֹת, tyder Grøda) er ein moshav sentralt i Israel. Han ligg på Sharonsletta mellom Netanya og Tulkarm og høyrer til Lev HaSharon regionale kommune. I desember 2008 hadde han 744 innbyggjarar.

Landsbyen vart grunnlagd i 1952 av jødiske immigrantar frå Jemen.

Namnet på landsbyen er symbolsk for jordbruksgrunnlaget sitt og vart henta frå bibelverset: 
«Han lét han ri fram over høgdene i landet og lét han eta av grøda på åkeren, suga honning frå berget og olje frå steinharde fjellet» (Femte mosebok 32,13).

I landsbyområdet ligg det ein stad frå antikken med mosaikk frå bysantinsk tid, kalla «Tel Shevah».

## Kjelder

**Denne artikkelen bygger på «[[:en:Tnuvot|Tnuvot]]» frå ,  den 3. september 2015.* 
*** oppgav desse kjeldene:*
Tzur Moshe

**Tzur Moshe** (hebraisk skrift צוּר מֹשֶׁה, tyder Mosheklippa) er ein moshav sentralt i Israel. Han ligg på Sharonsletta nær Netanya og høyrer til Lev HaSharon regionale kommune. I 2007 var folketalet 2&nbsp;400.

Landsbyen vart grunnlagd den 13. september 1937 av ei gruppe 20 immigrantar frå Kastoria i Hellas, som ein del av tårn og palisade-busetjingsprosjektet. Han vart kalla opp etter Moshe Kofinas, ein gresk minister og leiar av National Zionist Organisation i landet, som hadde hjelpt med midlar til å kjøpe delar av landområde som landsbyen ligg på, i tillegg til at den hashmoneiske byen Tzuran ligg i området.

## Kjelder

**Denne artikkelen bygger på «[[:en:Tzur Moshe|Tzur Moshe]]» frå ,  den 3. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Yanuv

**Yanuv** (hebraisk skrift יָנוּב, tyder *Ber fram*) er ein moshav sentralt i Israel. Han ligg på Sharonsletta nær Netanya og Tulkarm og høyrer til Lev HaSharon regionale kommune. I 2006 hadde han 784 innbyggjarar.

Landsbyen vart grunnlagd den  21. mars 1950 av ein kvutza av immigrantar frå Tunisia på landområde som hadde vore eigd av ein Nablus-effendi før den arabisk-israelske krigen i 1948. Namnet vart teken frå Salomos ordtak 10:31: «Den rettferdiges munn **ber** visdom som frukt, men svikefull tunge skal skjerast av.».

Delar av husa i landsbyen vart bygd med norske midlar, etter Hurum-ulukka, då over to dusin jødiske barn på veg til Israel omkom. Den einaste overlevande etter ulukka budde i Yanuv. Vener av Israel i Norsk Arbeidarrørsle (VINA) samla inn pengar til ein minnestein, som er reist i moshaven.

## Kjelder

**Denne artikkelen bygger på «[[:en:Yanuv|Yanuv]]» frå ,  den 3. september 2015.*  
 

## Bakgrunnsstoff
*Engstad, Paul (1996): *Norsk arbeiderbevegelses samarbeid med Israel og innsats for fred i Midtøsten : Israel 50 år 1948-1998*. VINA Oslo 1998.
Kfar Avoda

**Kfar Avoda** (hebraisk skrift כפר עבודה, tyder Arbeidarlandsby) er ein landsby og sentrum for spesialundervisning sentralt i Israel. Han ligg på Sharonsletta kring 2 km aust for Tel Mond og høyrer til Lev HaSharon regionale kommune. I 2006 hadde han 400 innbyggjarar.

Landsbyen vart grunnlagd i 1942 og vert driven av Velferds- og sosialomsorgsdepartementet.

## Kjelder

**Denne artikkelen bygger på «[[:en:Kfar Avoda|Kfar Avoda]]» frå ,  den 3. september 2015.* 
*** oppgav desse kjeldene:*
Loddalen regionale kommune

**Loddalen regionale kommune** (hebraisk skrift מועצה אזורית עמק לוד, *Mo'atza Azorit Emek Lod*) er ein regional kommune i Sentral-Israel i Israel. Han vart grunnlagd i 1952 og grensar til Ben Gurion internasjonale lufthamn og Or Yehuda i nord, Hevel Modi'in regionale kommune og Lod i aust, Be'er Ya'akov og Ramla i sør og Beit Dagan og Rishon LeZion i vest.

## Busetjingar
Kommunen består av åtte moshavar og ein landsby:
***Moshavar**
**Ahi'ezer · Ganot · Hemed · Mishmar HaShiva · Nir Tzvi · Tzafria · Yagel · Zeitan
*Andre landsbyar
**Kfar Chabad

## Bakgrunnsstoff
*Offisiell nettstad
Svetlana Kriveljova

**Svetlana Vladimirovna Kriveljova** () er ein russisk tidlegare friidrettsutøvar frå Brjansk som tevla i kulestøyt. Ho vart olympisk meister i øvinga i 1992 og verdsmeister i 2003. Kriveljova er 182 cm høg og hadde ei tevlingsvekt på 100 kg.

## Aktiv
Kriveljova tok bronsemedaljen i kulestøyt ved friidretts-VM 1991, bakom vedsmeister Huang Zhihong og Natalja Lisovskaja. Under dei olympiske leikane 1992 i Barcelona vann ho gullmedaljen framom verdsmeister Huang og Kathrin Neimke. I 1993 fekk Kriveljova  VM-sølv i Stuttgart, med Huang framom og Neimke bakom seg på resultatlista.

Etter ei pause på to år deltok Kriveljova i Sommar-OL 1996  i Atlanta, der ho rauk ut i kvalifiseringa. Våren 1999 vann ho kulestøyt ved innandørs-VM i Maebashi. Seinare i 1999 vart ho nummer tre i verdsmeisterskapen i Sevilla, slått av dei tyske utøvarane Astrid Kumbernuss og Nadine Kleinert. Under Sommar-OL 2000 enda Kriveljova på fjerdeplassen.

Både under innandørs-VM 2001 i Lisboa og EM i friidrett 2002 i München vann ho bronsemedaljar. Året etter sigra ho ved i VM i friidrett 2003 i Paris, framom kviterussiske Nadseja Astaptsjuk og ukrainske Vita Pavlysj. Våren 2004 vart ho opphavleg nummer to i kuletevlinga ved innandørs-VM i Budapest, men vart seinare tilkjend sigeren ettersom vinnaren Vita Pavlysj viste seg å ha vore dopa.

### Doping
Kriveljova var største favoritten i kvinnene si kulestøyt-tevling ved sommarleikane 2004. Ho enda på fjerdeplass, men sidan vinnaren, landskvinna Irina Korzjanenko testa positivt på stanozolol og mista OL-gullet, rykte Kriveljova opp på bronseplass. I sin siste sesong vart Kriveljova nummer fire i VM i friidrett 2005 i Helsinki.

Etter at Den internasjonale olympiske komiteen (IOK) retesta 2004-prøvene og fekk  positivt utslag på Kriveljova, vart OL-plasseringa hennar annullert i desember 2012. Også VM-prestasjonen frå 2005 vart annullert. I april 2013 vart ho av det russiske friidretsbundet utestengd frå tevlingar i to år. Ho hadde då forlengst lagt opp.

### Medaljar og plasseringar i internasjonale meisterskap
*VM 1991 i Tokyo: Bronsemedalje – 20,16 m, bakom Natalja Lisovskaja (20,29 m)
*OL 1992 i Barcelona: Gullmedalje – 21,06 m, framom Huang Zhihong (20,47 m)
*VM 1993 i Stuttgart: Sølvmedalje – 19,97 m, framom Kathrin Neimke (19,71 m)
*OL 1996 i Atlanta: Utslått i kvalifiseringa (18,23 =nr 15)
*VM 1997 i Aten: Nr 10 – 17,38 m
*EM 1998 i Budapest: Nr 4 – 19,08 m, bakom Janina Karoltsjik (19,23 m)
*VM 1999 i Sevilla: Bronsemedalje – 19,43 m, bakom Nadine Kleinert (19,61)
*OL 2000 i Sydney: Nr 4 – 19,37
*VM 2001 i Edmonton: Nr 9 – 18,70 m
*EM 2002 i München: Bronsemedalje – 19,56, bakom Vita Pavlysj (20,02 m)
*VM i 2003 i Paris: Gullmedalje – 20,63 m, framom Nadseja Astapsjuk (20,12 m)
*OL 2004 i Aten: Bronsemedalje (annullert i 2012)
*VM i 2005 i Helsinki: Nr 4 (annullert i 2012)

## Kjelder

**Denne artikkelen bygger på «[[:de:Swetlana Wladimirowna Kriweljowa|Swetlana Wladimirowna Kriweljowa]]» frå ,  den 3. september 2015.*
Yngve Hågensen

**Yngve Helmer J. Hågensen** () var leiar for Landsorganisasjonen frå 1989 til 2001.

Hågensen budde på barneheim som barn, fyrst i Vardø under andre verdskrigen, seinare i Bærum. Då han var 14 år gamal starta han å jobbe som visargut i Halden, og fekk seinare jobb på Saugbruksforeningen frå 1955 til 1969. Han vart aktiv innafor idrett og som speidar, og vart rekruttert til fagforeningsarbeid. Han fekk jobb som distriktssekretær for LO i Møre og Romsdal i fire år, frå 1969 til 1973 og fekk ein liknande jobb i Oslo og Akershus. Han jobba i sekretariatet i LO frå 1977 til 1989. 

## Bok
Yngve Hågensen gav i 2004 ut boka *Gjør din plikt, krev din rett!* der han skriv om barndomen sin og sitt yrkesliv. I boka legg han heller ikkje fingrane imellom der han fortel om kampane mot Gro Harlem Brundtland og andre samheldstopper.
**Gjør din plikt, krev din rett!* (2004) Hågensen, Yngve og Ekeberg, Jan Ove &ndash; Tiden forlag. ISBN 9788203229695

## Bakgrunnsstoff

* 
* Norgesdokumentasjon har intervju med Hågensen
Ahi'ezer

**Ahi'ezer** (hebraisk skrift אֲחִיעֶזֶר) er ein religiøs moshav sentralt i Israel. Han ligg nær Lod og høyrer til Loddalen regionale kommune. I 2012 hadde han eit folketal på 1&nbsp;850.

Landsbyen vart grunnlagd den 27. juni 1950 av immigrantar frå Al Bayda' i Jemen. Han fekk namn etter den bibelske personen Ahiezer, som var høvding for Dan-stamma i området (Fjerde mosebok 1:12; 10:25).

Moshaven vart grunnlagd på jordbruksområdet til den palestinske landsbyen Al-Safiriyya.

## Kjelder

**Denne artikkelen bygger på «[[:en:Ahi&#39;ezer|Ahi&#39;ezer]]» frå ,  den 3. september 2015.* 
*** oppgav desse kjeldene:*
*
Kfar Chabad

**Kfar Chabad** (hebraisk skrift כְּפַר חַבָּ"ד, tyder 'Chabad-landsbyen') er ein Chabad-Lubavitch-landsby sentralt i Israel. Han ligg mellom Beit Dagan og Lod og høyrer til Loddalen regionale kommune. I 2009 hadde han eit folketal på 4&nbsp;900.

## Historie
Kfar Chabad vart grunnlagd i 1949 av Yosef Yitzchok Schneersohn.  Dei førte innbyggjarane var hovudsakleg nye immigrantar frå Sovjetunionen, overlevande frå andre verdskrigen og undertrykkinga til Stalin. Staden var opphavleg ein palestinsk landsby kalla Al-Safiriyya, som vart avfolka etter krigen i 1948. Så seint som i 1957 vart han på hebraisk kalla Tzafrir.

«Jewish Observer» skreiv: «Det er fleire merkverdige aspekt ved denne Aliyah. Chabad-medlemmane nekta å motta hjelp frå religiøse og politiske organisasjonar. Dei insisterte på å gå til landområdet. Dei tilpassa seg sjølv moderne jordbruksmetodar&nbsp;... For dei var det eit poeng å ære det å leve slik dei hadde blitt lært. Dette betydde å leve berre av det dei sjølv tente ved hjelp av sitt eige harde arbeid.»

Kfar Chabad, som ligg utafor Lod og kring 8&nbsp;km søraust for Tel Aviv, omfattar jordbruksområde i tillegg til mange utdanningsinstitusjonar. 

## Terroråtak ved synagogen
I 1956 gjekk fedayeen-terroristar inn i ein synagoge under kveldsbøna og byrja å skyte rundt seg. Fem barn og ein lærar mista livet, medan ti andre blei skadde.

## Kjelder

**Denne artikkelen bygger på «[[:en:Kfar Chabad|Kfar Chabad]]» frå ,  den 3. september 2015.* 
*** oppgav desse kjeldene:*
Ganot Hadar

**Ganot Hadar** (hebraisk skrift גַּנּוֹת הָדָר, tyder Sitrushagane) er ein fellesbusetnad sentralt i Israel. Han ligg på Sharonsletta og høyrer til Lev HaSharon regionale kommune. I 2006 hadde han 682 innbyggjarar.

Landsbyen vart grunnlagd i 1954 av immigrantar frå Sør-Afrika. Namnet kjem frå dei kringliggande lundane. 

## Kjelder

**Denne artikkelen bygger på «[[:en:Ganot Hadar|Ganot Hadar]]» frå ,  den 3. september 2015.* 
*** oppgav desse kjeldene:*
Ye'af

**Ye'af** (hebraisk skrift יְעָף) er ein fellesbusetnad sentralt i Israel. Han ligg på Sharonsletta nær Tel Mond og høyrer til Lev HaSharon regionale kommune. I 2006 hadde han 128 innbyggjarar.

Landsbyen vart grunnlagd i 1990 som ei utviding for moshavane kring seg: Kfar '''Y'''abetz, '''A'''zri'el og '''P'''orat. Seinare vart han ein sjølvstendig landsby. 

## Kjelder

**Denne artikkelen bygger på «[[:en:Ye&#39;af|Ye&#39;af]]» frå ,  den 3. september 2015.* 
*** oppgav desse kjeldene:*
Ganot

**Gannot** (hebraisk skrift גַּנּוֹת, tyder 'Hagar') er ein moshav sentralt i Israel. Han ligg nær Hiriya, no Ariel Sharon-parken, og høyrer til Loddalen regionale kommune. I 2006 hadde han 513 innbyggjarar, i 2013 kring 1200 då mange bønder leiger små hus på landområdet.

Landsbyen vart først grunnlagd i 1950 av demobiliserte soldatar, men seinare fråflytta. Han vart grunnlagd på ny i 1955 av Rassco (Rural Suburban Settlement Company) og tok i mot innbyggjarar frå heile landet. Namnet er henta frå Amos 9:14;
Då vil eg venda lagnaden for Israel, folket mitt. Dei skal byggja opp att nedrivne byar og bu i dei. Dei skal planta vinmarker og drikka vinen. Dei skal stella til **hagar** og eta frukta.

Gannot-krysset, eit kryss mellom hovudveg 1 og hovudveg 4, ligg nær moshaven.

## Kjelder

**Denne artikkelen bygger på «[[:en:Ganot|Ganot]]» frå ,  den 3. september 2015.* 
*** oppgav desse kjeldene:*
Hemed

**Hemed** (hebraisk skrift חֶמֶד, tyder Nåde) er ein religiøs moshav sentralt i Israel. Han ligg nær Or Yehuda og høyrer til Loddalen regionale kommune. I 2006 hadde han 563 innbyggjarar.

Landsbyen vart grunnlagd i 1950 av demobiliserte soldatar frå det israelske forsvaret som var immigrantar frå Tsjekkoslovakia, Polen og Romania. Namnet er eit akronym for *Hayilim Meshuhararim Datiyim* (hebraisk skrift חיילים משוחררים דתיים, tyder Demobiliserte religiøse soldatar). Innbyggjarane arbeidde først innan jordbruket, men i dag vert mykje av landområdet til moshaven leigd ut til varehus og industribygg.

## Kjelder

**Denne artikkelen bygger på «[[:en:Hemed|Hemed]]» frå ,  den 3. september 2015.* 
*** oppgav desse kjeldene:*

## Bakgrunnsstoff
*
Mishmar HaShiva

**Mishmar HaShiv'a** (hebraisk skrift מִשְׁמַר הַשִּׁבְעָה, tyder 'Dei sju vaktene') er ein moshav sentralt i Israel. Han ligg nær Beit Dagan og høyrer til Loddalen regionale kommune. I 2006 hadde han 698 innbyggjarar.

Landsbyen vart grunnlagd i 1949 av demobiliserte soldatar og vart namngjeven til minne om dei sju politifolka (Notrim) som vart drepne nær Yazur den 22. januar 1948.

## Kjelder

**Denne artikkelen bygger på «[[:en:Mishmar HaShiva|Mishmar HaShiva]]» frå ,  den 3. september 2015.*
Nir Tzvi

**Nir Tz'vi** (hebraisk skrift נִיר צְבִי, tyder 'Zvi-åkeren') er ein moshav sentralt i Israel. Han ligg nær Lod og høyrer til Loddalen regionale kommune. I 2007 var folketalet 1&nbsp;100.

Landsbyen vart grunnlagd i 1954 av immigrantar frå Argentina. Han vart først kalla **Kfar Argentina** (tyder *Argentinalandsbyen*), før han fekk namn etter Maurice «Zvi» de Hirsch som hadde hjelpt jødar i Argentina.

## Bakgrunnsstoff
*Offisiell nettstad
Yagel

**Yagel** (hebraisk skrift יָגֵל, tyder 'Han skal jubla') er ein moshav sentralt i Israel. Han ligg nær Lod og Ben Gurion internasjonale lufthamn og høyrer til Loddalen regionale kommune. I 2006 hadde han 698 innbyggjarar.

Landsbyen vart grunnlagd den 27. juni 1950 av immigrantar frå Irak, og heitte først **Lod Bet**, men fekk seinare namnet Yagel frå Salmane 14:7;
Måtte frelse koma til Israel frå Sion! Når Herren vender lagnaden for sitt folk, skal Jakob **jubla** og Israel gleda seg.

## Kjelder

**Denne artikkelen bygger på «[[:en:Yagel|Yagel]]» frå ,  den 3. september 2015.* 
*** oppgav desse kjeldene:*
Nahal Sorek regionale kommune

**Nahal Sorek regionale kommune** (hebraisk skrift מועצה אזורית נחל שורק, *Mo'atza Azorit Nahal Sorek*) er ein regional kommune i Det sentrale distriktet i Israel. Kommunesenteret ligg i Yad Binyamin. Kommunen er kalla opp etter Sorek-elva.

## Busetjingar
Den regional kommunen har eit fåtal busetjingar innafor kommunegrensene: 

*Hafetz Haim (kibbutz)
*Bnei Re'em (moshav)
*Yesodot (moshav shitufi)
*Netzer Hazani (moshav)
*Beit Hilkia (moshav)
*Yad Binyamin (fellesbusetnad)
*Ganei Tal (moshav)

## Bakgrunnsstoff
*Offisiell nettstad
Hafetz Haim

**Hafetz Haim** (hebraisk skrift חָפֵץ חַיִּים, tyder Livslysten) er ein religiøs kibbutz sentralt i Israel. Han ligg i Shephelah og høyrer til Nahal Sorek regionale kommune. I 2006 hadde han 450 innbyggjarar.

Landområde som Hafetz Haim vart grunnlagd på vart kjøpt av Jewish National Fund, og han vart først grunnlagd 15. august 1937 som ei tårn og palisade-busetjing. Han fekk namnet Sha'ar HaNegev, og så Kfar Szold (etter Henrietta Szold). Den 13. november 1942 flytta samfunnet til Galileastripa, der dei etablerte ein ny kibbutz, òg kalla Kfar Szold.

Den 25. april 1944 vart det grunnlagd ein ny kibbutz her. Grunnleggjarane var religiøse pionerar frå Tyskland and medlemmar av Ezra ungdomsrørsle og Agudat Israel som hadde førebudd seg nær Kfar Saba. Han var den første landsbyen som vart grunnlagd av Agudat Israel og vart kalla opp etter Yisrael Meir Kagan, som òg vart kalla *Hafetz Haim* etter eit av dei kjende verka sine.

## Kjelder

**Denne artikkelen bygger på «[[:en:Hafetz Haim|Hafetz Haim]]» frå ,  den 3. september 2015.* 
*** oppgav desse kjeldene:*
Bnei Re'em

**Bnei Re'em** (hebraisk skrift בְּנֵי רְאֵ"ם, tyder Re'em-sønene) er ein religiøs moshav sentralt i Israel. Han ligg i Shephelah og høyrer til Nahal Sorek regionale kommune. I 2007 hadde Bnei Re'em eit folketal på 1&nbsp;100.

Moshaven is kalla opp etter Gerrer Rebbe, rabbi Avraham Mordechai Alter. «Re'em» er eit hebraisk akronym.

Bnei Re'em vart grunnlagd i 1949 av immigrantar frå Aust-Europa og Jemen på landområdet til den fråflytta arabiske landsbyen Al-Masmiyya al-Kabira. Fram til det vart installert ei pumpe som arbeidde på ei automatisert sabbatklokke, tente ein arabisk familie i området som Sabbath Goy.

## Kjelder

**Denne artikkelen bygger på «[[:en:Bnei Re&#39;em|Bnei Re&#39;em]]» frå ,  den 3. september 2015.* 
*** oppgav desse kjeldene:*
Yesodot

**Yesodot** (hebraisk skrift יְסוֹדוֹת, tyder Fundamenta) er ein religiøs moshav shitufi sentralt i Israel. Han ligg i Shephelah og høyrer til Nahal Sorek regionale kommune. I 2006 hadde han 434 innbyggjarar.

Landsbyen vart grunnlagd ved eit sjekkpunkt langs Burmavegen i 1948 under arabisk-israelske krigen. Samfunnet hadde blitt grunnlagd to år tidlegare av immigrantar frå Ungarn og Polen.

Kibbutzen vart grunnlagd på landområdet til den  avfolka palestinske landsbyen Umm Kalkha i juli 1948.

## Kjelder

**Denne artikkelen bygger på «[[:en:Yesodot|Yesodot]]» frå ,  den 3. september 2015.*  
 
*
*
Beit Hilkia

**Beit Hilkia** (hebraisk skrift בֵּית חִלְקִיָּה, tyder Hilkia-huset) er ein haredisk moshav sentralt i Israel. Han ligg i Shephelah nær Gedera og høyrer til Nahal Sorek regionale kommune. I 2006 hadde han 470 innbyggjarar.

Landsbyen vart grunnlagd i 1953 av tidlegare innbyggjarar i Jerusalem og ma'abarot som ønskte å kombienre haredisk tru og drive jordbruk. Han er kalla opp etter Hilkia, faren til profeten Jeremia (Jeremia 1:1).

## Kjelder

**Denne artikkelen bygger på «[[:en:Beit Hilkia|Beit Hilkia]]» frå ,  den 3. september 2015.* 
*** oppgav desse kjeldene:*
Yad Binyamin

**Yad Binyamin** (hebraisk skrift יַד בִּנְיָמִין, tyder *Binyamin-minnesmerket*) er ein fellesbusetnad sentralt i Israel. Det er kommunsenteret i Nahal Sorek regionale kommuneog hadde i 2009 eit folketal på 3&nbsp;200.

## Historie
Yad Binyamin vart opphavleg grunnlagd som ein religiøs busetnad og utdanningssenter i 1962 av Poalei Agudat Yisrael, i lag med kommunen Nahal Sorek. Han vart kalla opp etter den tidlegare kommunikasjonsministeren Binyamin Mintz, som døydde året før. I mange år var samfunnet eit senter for høgare jødisk utdanning, basert på yeshiva.

Under den einsidge frigjeringsplanen til Israel, flytta kring 200 familiar frå Gush Katif inn i prefabrikkerte hus i Yad Binyamin. Somme av dei er meint å plasserast i Hafetz Haim. Mange andre familiar har flytta til Netzer Harani. 

## Kjelder

**Denne artikkelen bygger på «[[:en:Yad Binyamin|Yad Binyamin]]» frå ,  den 3. september 2015.* 
*** oppgav desse kjeldene:*
Tzafria

**Tzafria** (hebraisk skrift צַפְרִיָּה) er ein religiøs moshav sentralt i Israel. Han ligg nær Ben Gurion internasjonale lufthamn og høyrer til Loddalen regionale kommune. I 2006 hadde han 600 innbyggjarar.

Landsbyen vart grunnlagd i 1949 av immigrantar frå Tsjekkoslovakia og Ungarn på landområdet til den avfolka palestinsk-arabisk landsbyen al-Safiriyya. Namnet kjem frå den landsbyen og vart først kalla **Safria Alef** og så **Kfar Tzafria** før han fekk det noverande namnet sitt.

## Kjelder

**Denne artikkelen bygger på «[[:en:Tzafria|Tzafria]]» frå ,  den 3. september 2015.* 
*** oppgav desse kjeldene:*
Michelle Perry

**Michelle Perry** () er ein USA-amerikansk tidlegare friidrettsutøvar frå Los Angeles i California som tevla i hekkeløp og mangekamp. Ho vart verdsmeister på 100 meter hekk i 2005 og forsvarte VM-tittelen i 2007. Hennar personlege rekordar er 12,43 sekundar på 100 m hekk og 6&nbsp;126 poeng i sjukamp. 

### Aktiv
Perry deltok under Sommar-OL 2004 i sjukamp og vart nummer 14. Året etter vart ho USA-amerikansk mester på 100 m hekk, og deretter vann ho gullmedaljen i øvinga på tida 12,66 då VM i friidrett 2005 fann stad i Helsinki. Både i 2005 og 2006 sprang ho korthekken på 12,43 sekundar.

Under VM i friidrett 2007 i Osaka vann Perry eit jamnt løp med tida 12,46, like framom Perdita Felicien frå Canada og Delloreen Ennis-London frå Jamaica, med høvesvis 12,49 og 12,50. Perry kom over i løpebana til svenske Susanna Kallur, men den svenske protesten kom for seint inn til at den vart handsama.

Perry deltok ikkje i Sommar-OL 2008. Ved friidretts-VM 2009 i Berlin var ho plaga med skadar og rauk ut i forsøksløpet på korthekken.

## Kjelder

**Denne artikkelen bygger på «[[:en:Michelle Perry|Michelle Perry]]» frå ,  den 4. september 2015.*
Tønnes Seland

**Tønnes Seland** () var ordførar i Audnedal kommune frå 2003 til 2015. Han representerer «Bygdelista for øvre Audnedal», eit samarbeid mellom Krf og Senterpartiet. Han blei vald til ordførar etter kommunevalet i 2003 og attvald i 2007 og 2011.

## Kjelder
Reese Hoffa

**Michael Reese Hoffa** () er ein USA-amerikansk friidrettsutøvar frå Evans i delstaten Georgia som tevlar i kulestøyt. Han vart verdsmester i øvinga i 2007 i Osaka og fekk bronsemedaljen under sommarleikane 2012 i London. Hoffa sin personlege rekord er 22,43 m, oppnådd i 2007.

### Medaljar og plasseringar i internasjonale meisterskap
*OL 2004 i Aten: Utslått i kvalifiseringa (19,40 m =nr 22)
*VM 2007 i Osaka: Gullmedalje - 22,14 m, framom Adam Nelson (21,61 m)
*OL 2008 i Beijing: Nr 7 - 20,53 m
*VM 2009 i Berlin: Nr 4 - 21,28 m, bakom Ralf Bartels (21,37 m)
*VM 2011 i Daegu:  Nr 4 - 20,99 m
*OL 2012 i London: Bronsemedalje - 21,23 m, framom Christian Cantwell (21,19 m)
*VM 2013 i Moskva: Nr 4 - 21,12 m, framom Ladislav Prášil (20,98 m)
*VM 2015 i Beijing: Nr 5 - 21,00 m

## Kjelder

**Denne artikkelen bygger på «[[:en:Reese Hoffa|Reese Hoffa]]» frå ,  den 4. september 2015.*
Richard Ivar Buch

**Richard Ivar Buch** () var ordførar i Farsund kommune frå 2011 til 2015. Han representerte Høgre.

## Kjelder
Boyacastiftstjert

**Boyacastiftstjert** (*Synallaxis subpudica*) er ein fugl i omnfuglfamilien. Han er endemisk for Colombia med kjent utbreiing avgrensa til eit lite område ved Bogota og nordaust for byen.

## Skildring
Boyacastiftstjerten er ein liten omnfugl med kroppslengd på rundt 17 til 18 centimeter inklusive den lange stjerten med to tuppar. Krona og vengefjørene er raudbrune, ryggen og stjerten brun, elles er denne stiftestjerten gråleg med innblanda  brunt på undersida og med ein mørk strupeflekk.

Han lever helst i utkanten av skog og gjenreist skog, i utkanten av våt tåkeskog, mellom 2100 og 3200 moh.

Reiret er av småpinnar, overbygd med sideinngang og kan ligge i vegetasjonen rundt to meter over bakken.

Storleiken på populasjonen er rekna som stabil, men han er ikkje estimert. Arten er skildra som vanleg i utbreiingsområdet, og IUCN har kategorisert han som livskraftig, LC.
## Kjelder

* Remsen, J.V., Jr (2003). *[http://www.hbw.com/node/56429 Silvery-throated Spinetail (Synallaxis subpudica)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 5. september 2015 
*BirdLife International (2015) Species factsheet: *[http://www.birdlife.org/datazone/species/factsheet/22702331 Synallaxis subpudica] *. Henta frå http://www.birdlife.org den 5. september 2015

;Referansar

## Bakgrunnsstoff
*Bilete av boyacastiftstjert, Daniel Uribe/Flickr
Ionela Târlea

**Ionela Târlea** () er ein rumensk tidlegare friidrettsutøvar frå Râmnicu Vâlcea som deltok i sprint- og hekkeløp. Ho vart europameister i spesialøvinga 400 m hekk i 1998 og forsvarte EM-tittelen i 2002. I 2004 vann ho OL-sølv i yndlingsøvinga.

## Aktiv
Târlea vart juniorverdsmeister på 400 meter hekk i 1994. Både i VM i friidrett 1995 i Göteborg og under dei olympiske leikane 1996 i Atlanta slo ho seg gjennom til finale, der ho begge gongane kom i mål til sjuandeplass på 400 meter hekk.

Under friidretts-EM 1998 i Budapest vann Târlea gullmedaljen på 400 meter hekk, våren etterpå sigra ho på 200 meter i innandørs-VM. Gjennom 1999-sesongen sette ho alle sin personleg rekordar. Det tok til med 22,35 på 200 m i Doha den 13. mai, heldt fram 7. juli med 53,25 på langhekken i Roma, før ho ei knapp veke seinare avslutta med 49,88 på 400 meter i Palma de Mallorca. Ein skade hindra henne i delta i friidretts-VM i Sevilla. Ho vart så nummer seks på langhekken under Sommar-OL 2000 i Sydney, ei plassering ho kopierte då VM i friidrett 2001 fann stad i Edmonton i Canada.

I EM 2002 i München vann Târlea gullmedaljen på 400 m hekk, nett slik ho ved den forrige europameisterkapen fire år tidlegare. Året etter spurta ho inn til fjerdeplass på spesialdistansen i VM 2003 i Paris. Under sommarleikane i Aten i 2004 kapra ho sølvmedaljen, einast vertslandets Faní Khalkiá sprang fortare.

Under friidretts- VM 2007 i Osaka deltok ho i tre øvingar; 200 meter, 400 meter og 400 meter hekk, utan å nå ein finale. I sitt fjerde OL, Beijing 2008, rauk ho ut i kvartfinalane på 200 m.

### Medaljar og plasseringar i internasjonale meisterskap
*EM 1994 i Helsinki: Utslått i forsøka (57,79 =nr 17)
*VM 1995 i Göteborg: Nr 7 – 55,46
*OL 1996 i Atlanta: Nr 7 – 54,40
*EM 1998 i Budapest: Gullmedalje – 53,37, framom Tetjana Teresjtsjuk (54,07)
*OL 2000 i Sydney: Nr 6 – 54,35
*VM 2001 i Edmonton: Nr 6 – 55,36
*EM 2002 i München: Gullmedalje – 54,95, framom Heike Meissner (55,89)
*VM i 2003 i Paris: Nr 4 – 54,41
*OL 2004 i Aten: Sølvmedalje – 53,38, bakom Faní Khalkiá (52,82) og framom Teresjtsjuk-Antipova (53,44)
*VM i 2007 i Osaka: Utslått i semifinalane på 400 m hekk (55,41 =nr 14) og på 400 m (51,62 =nr 19)
*OL 2008 i Beijing: Utslått i kvartfinalane på 200 m (23,2 =nr 20)

## Kjelder

**Denne artikkelen bygger på «[[:en:Ionela Târlea|Ionela Târlea]]» frå ,  den 5. september 2015.*
Oskemaurfugl

**Oskemaurfugl** (*Cercomacra parkeri*) er ein fugl i maurfuglfamilien som er endemisk for Colombia. Utbreiinga er i øvre og sentrale Magdalenadalen nord til Antioquia-departementet, òg så langt aust som til Yariguíes nasjonalpark i  Santander-departementet.

## Skildring
Oskemaurfugl er vanlegvis rundt 14 centimeter lang. Som mange maurfuglartar syner denne arten kjønnsdimorfisme i fjørdrakta. Vaksne hannar er skifergrå, lysare under enn på oversida. Han har avvikande kvite fjørtuppar på dekkfjører nær skulder. Hoa har oransje til nøttebrun underside, og mørk brun overside, hovudet og halen er meir grå enn brun.

Han lever i tett underskog i våte skogsområde, spesielt i utkantar og lysningar, og i høg gjenvekst skog. Her lever dei utan å vere med i fleirartsflokkar. Dei beitar på insekt, edderkoppar og andre leddyr plukka frå lauvverket.

Populasjonen er ikkje estimert og er trudd å vere minkande. Arten er klassifisert som livskraftig.

## Kjelder

* Zimmer, K., Isler, M.L. & Sharpe, C.J. (2015). *[http://www.hbw.com/node/56789 Parker's Antbird (Cercomacra parkeri)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 5. september 2015 
*

;Referansar

## Bakgrunnsstoff
Natalja Dobrynska

**Natalja Volodymyrivna Dobrynska** () er ein ukrainsk tidlegare friidrettsutøvar frå Vinnytsia som tevla i mangekamp. Ho vart olympisk meister i sjukamp i 2008 og tok EM-sølv i same øvinga i 2010.

### Aktiv
Dobrynska høyrde til verdseliten i mangekamp frå 2004, utan å nå opp til medaljestriden anna enn i femkamp i innandørsmeisterskapane. Ho lukkast derimot overmåte godt då ho vann gullmedaljen under sommarleikane 2008 i Beijing, der ho sette personleg rekord med 6&nbsp;733 poeng, over 100 poeng meir enn sølvvinnaren. To år seinare forbetra ho den personlege rekorden med 45 poeng under friidretts-EM i Barcelona, men måtte nøye seg med sølvmedalje ettersom det var ytterlegare 45 poeng opp til europameisteren, Jessica Ennis frå Storbritannia.

I 2012 oppådde Dobrynska 5013 poeng då vann ho femkamp i innandørs-VM i Istanbul. Dermed var ho den fyrste kvinna som passerte 5000-grensa.

### Medaljar og plasseringar i internasjonale meisterskap
*OL 2004 i Aten: Nr 8 i sjukamp - 6225 poeng
*VM i 2005 i Helsinki: Nr 9 - 6144 poeng
*EM 2006 i Göteborg: Nr 6 - 6356 poeng
*VM 2007 i Osaka: Nr 8 - 6327 poeng
*OL 2008 i Beijing: Gullmedalje - 6733 poeng, framom Hyelas Fountain (6619 p)
*VM 2009 i Berlin: Nr 4 - 6444 poeng, bakom Kamila Chudzik (6471 p)
*EM 2010 i Barcelona: Sølvmedalje - 6778 poeng, bakom Jessica Ennis (6823 p)
*VM 2011 i Daegu: Nr 5 - 6539 poeng
*OL 2012 i London: Braut

## Kjelder

**Denne artikkelen bygger på «[[:en:Nataliya Dobrynska|Nataliya Dobrynska]]» frå ,  den 5. september 2015.*
Uranienborgveien

**Uranienborgveien** er ei gate i stroket Uranienborg i Oslo. Gata går nordvestover frå Parkveien i nærleiken av nordre hjørnet av Slottsparken og ender i kryss med Professor Dahls gate. Gata fekk namnet i 1864, og var opphavleg ein privat veg som gjekk i bratt bakke over det tversgåande høgdedraget som mellom anna Uranienborg kyrkje ligg på, og som i sin tid var ein furuskog som vart kalla Uranienborgskogen, men i dag er ein park utan furutre i samband med kyrkja. Sist på 1870-talet vart gata lagt i skjering gjennom høgdedraget, og går nå i ei jamnare stigning. Bergveggen i denne skjeringa, som ligg på strekninga mellom Josefines gate og Holtegata, er no freda som eit typisk døme på korleis fjellgrunnen under Oslo er samansett.

## Bygningar av interesse
Uranienborgveien 2 er ein murvilla i to etasjar som både har vore ambassade for Tyskland, seinare Russland og Sovjetunionen og mykje anna, og som no er kontor for Institusjonen Fritt Ord og Norsk faglitterær forfatter- og oversetterforening. I nummer 9 c låg tidlegare, Lille Uranienborg, ein liten villa i tre som var barndomsheimen til polfararen Roald Amundsen, og som truleg var bakgrunnen for at Amundsen kalla sin eigen heim attmed Bunnefjorden for Uranienborg. Der Lille Uranienborg låg, granneeigedomane nummer 11 b og c, vart det i 1932 bygd bustadblokker kring ein sams tunliknande plass. I nr. 11 a, som er ein murbygning i fire etasjar, hadde Det Norske Studentersamfund sine kontor i 1950- og 1960-åra, og på hjørneeigedomen mot Oscars gate, og med adresse til denne gata, låg i si tid Hallings skole som vart rive og erstatta med ei kontorblokk. I nummer 13, som er eit hybelhus frå 1936, låg frå 1953 til 1994 kjellarrestauranten Krølle Kro, som tidvis var møteplass for eit intellektuelt og bohemaktig publikum.

## Litteratur
Knut Are Tvedt, redaktør, «Uranienborgveien» i *[[Oslo byleksikon]]*. Oslo 2010: Kunnskapsforlaget. ISBN 978-82-573-1760-7.

## Bakgrunnsstoff
Sotahjørnet

**Sotahjørnet** på Vålerenga i Oslo er eit gamalt og uoffiselt namn på ein eigedom, Strømsveien 51, som ligg på gatehjørnet mellom Etterstadgata og Strømsveien. Hjørnet er kjend for at tilhengjarar av Vålerengens Idrettsforening samla seg i ein kafé som låg her i eit ein-etasjar hus tidlegare, for foreiniga hadde ikkje eige klubbhus. Sjølv om kafeen vart lagd ned i 1956, og huset rive nokre år seinare, er Sotahjørnet framleis eit omgrep knytt til Vålerengas fotballsupportarar, den såkalla Klanen. No ligg det eit bustadhus på to etasjar på eigedomen.

Namnet «Sotahjørnet» er kjend frå byrjinga av 1900-talet, og kan truleg vise til ei fru Sot eller Soot som har hatt å gjere med kafeen eller huset kafeen låg i.
Bat Yam

**Bat Yam** (hebraisk: בַּת יָם eller בַּת־יָם) er ein by ved middelhavskysten i Israel, på den sentrale kyststripa, like sør for Tel Aviv.  Han er ein del av Gush Dan storbyområde i Tel Aviv distrikt og har 130&nbsp;000 innbyggjarar.

## Historie

Bat Yam vart grunnlagd i 1926 som *Bayit VaGan* (hebraisk skrift בית וגן; Hus og hage). Under Palestinaopprøra i 1929 vart byen angripen av palestinarar frå Jaffa og vart evakuert av dei britiske styresmaktene. I 1930 vart han busett på ny. I 1936 fekk han status som lokal kommune og vart omdøypt *Bat Yam*. I 1945 budde 2&nbsp;000 jødar i Bat Yam. I følgje the Jewish National Fund hadde byen i 1947 eit folketal på 4&nbsp;000.

Etter vedtaket til Dei sameinte nasjonane om ein delingsplan den 29. november 1947 og den påfølgjande borgarkrigen, vart innbyggjarar både i Bat Yam og Jaffa råka av valdelege handlingar, inkludert snikskyttarar. Den 13. mai 1948 overgav Jaffa seg til jødiske styrkar.

I åra etter at landet Israel oppstod, voks Bat Yam kraftig på grunn av masseimmigrasjon og han fekk bystatus i 1958. Ein liten hasidisk enklave av Bobover Hasidim, kalla Kiryat Bobov, vart grunnlagd i 1959. Byen har eit større samfunn med jødar frå Tyrkia (kring 23% av folketalet). Bat Yam opplevde nok ein periode med kraftig vekst tidleg i 1980-åra til seint i 1990-åra, med masseimmigrasjon frå det tidlegare Sovjetunionen og Etiopia.Det bur òg ein del arabarar i Bat Yam, både muslimar og kristne, og mange av dei flytta frå Jaffa. Ein god del vietnamesisk-israelarar eller vietnamesarar av israelsk opphav, bur i Bat Yam.

## Idrett

Den største fotballklubben i byen, Maccabi Ironi Bat Yam, spelar for tida i Liga Leumit, det tredje nivået i israelsk fotball.

Al Gal-stranda i byen vert rekna som ein av dei beste stadane for surfing i regionen.

## Venskapsbyar
Bat Yam er venskapsby med: 
* Kragujevac i Serbia
* Livorno i Italia
* Antalya i Tyrkia
* Kutno i Polen
* Villeurbanne i Frankrike
* Valparaíso i Chile
* Aurich i Tyskland
* Neukölln i Berlin i Tyskland
* Salinas i Ecuador

## Kjelder

**Denne artikkelen bygger på «[[:en:Bat Yam|Bat Yam]]» frå ,  den 5. september 2015.* 
*** oppgav desse kjeldene:*


## Bakgrunnsstoff
*Offisiell nettstad 
*Surfing in Bat-Yam
Parkveien

**Parkveien** er ei gate i Bydel Frogner i Oslo, frå kryss med Pilestredet attmed den bygningen for Høgskolen i Oslo og Akershus som tidlegare var hovudbygningen på Frydenlunds bryggeri, går langsetter eine sida av Slottsparken, kryssar Henrik Ibsens gate (som tidlegare heitte Drammensveien på denne strekninga òg) går i fall ned til Munkedamsveien i Vika. Gata er til saman 1,6 kilometer lang. Statens representasjonsbolig ligg i Parkveien 45, men har tilkomst frå andre gater.

Parkveien har namn etter Slottsparken. Gata vart namnsett i 1864, men vart bygd allereie i 1840-åra i samband med utbygginga av bustadar i området bak Slottet. Opphavleg hadde gata namnet Store Parkvei.

## Bakgrunnsstoff
Bnei Brak

**Bnei Brak** eller **Bene Beraq** (hebraisk: בְּנֵי בְּרַק) er ein by i Israel ved Middelhavet og den israelske kystsletta, like aust for Tel Aviv, i Gush Dan storbyområde og Tel Aviv distrikt. Bnei Brak er eit senter for ultraortodoks jødedom.

Bnei Brak dekkjer eit område på 709 mål. I følgje tal frå Israelsk statistisk sentralbyrå hadde han mot slutten av 2009 154&nbsp;400 innbyggjarar, med ein årleg vekstrate på 1,7 %. I november 2012 var folketalet i byen 176&nbsp;556, noko som gjer han til den 10. største byen i Israel. Bnei Brak er av dei fattigaste og tettaste folkesette byane i Israel.

## Historie

Bnei Brak er kalla opp etter den gamle bibelske byen Beneberak, som er nemnt i Tanakh (Josva 19:45) i ei lang liste over byar i det gamle Judea. Namnet er òg av somme nemnt som eit framhald av namnet på landsbyen Ibn Ibraq, som låg 4&nbsp;km sør for der Bnei Barak vart grunnlagd i 1924.

Bnei Brak vart grunnlagd som ein jordbrukslandsby av Yitzchok Gerstenkorn og ei gruppe olske hasidiske jødar. På grunn av landmangel vart mange av grunnleggjarane tvungne til å ta andre yrke og landsbyenn byrja etter kvart å få eit urbant preg. Arye Mordechai Rabinowicz, tidlegare rabbi i Kurów i Polen, var den første rabbien. Byen vart sett opp som ein religiøs busetnad frå starten av.

I folketeljinga i 1931 var folketalet i *Benei Beraq* 956, berre jødar, fordelt på 255 hus.  

Bnei Brak fekk bystatus i 1950.

## Kjende personar frå Bnei Brak
* Meir Kessler, rabbinar

## Venskapsbyar
Bnei Brak er venskapsby med: 
* Lakewood i New Jersey i USA

## Kjelder


**Denne artikkelen bygger på «[[:en:Bnei Brak|Bnei Brak]]» frå ,  den 5. september 2015.* 
*** oppgav desse kjeldene:*
*